钦定古今图书集成/理学汇编/经籍典/第037卷 > 《举博士诏》〈阳朔二年〉成帝
## 钦定古今图书集成/理学汇编/经籍典/第037卷 > 《举博士诏》〈阳朔二年〉成帝

古之立太学，将以传先王之业，流化于天下也。儒林
之官，四海渊源，宜皆明于古今，温故知新，通达国体，
故谓之博士。否则学者无述焉，为下所轻，非所以尊
道德也。工欲善其事，必先利其器。丞相御史，其与中
二千石杂举可充博士位者，使卓然可观。